Гімн Магілёва

**Гімн гораду [[Магілёў|Магілёва]]** зацьверджаны 23 чэрвеня 2006 году гарадзкім Саветам дэпутатаў. Словы паэта Аляксандра Шлеянкова, музыка кампазытара-песеньніка Мікалая Яцкова.

: Ты стаіш шмат вякоў ля сівога кургана Машэкі,
: А аблічча тваё застаецца заўжды маладым.
: Расьцьвітай, Магілёў, любы горад маёй Беларусі,
: Хай тваю прыгажосьць нясе людзям дняпроўская плынь.

: Не скарылі цябе рабаваньні шматлікіх чужынцаў,
: Захінае твой лёс наш Георгій Каніскі сьвяты.
: Расьцьвітай, Магілёў, любы горад маёй Беларусі,
: Хай тваю прыгажосьць нясе людзям дняпроўская плынь.

: Над табою заўжды зьзяе толькі шчасьлівая зорка,
: І люляе цябе слова чыстае Божай хвалы.
: Расьцьвітай, Магілёў, любы горад маёй Беларусі,
: Хай тваю прыгажосьць нясе людзям дняпроўская плынь.

: Ты жыві, Магілёў, вольны горад зямлі беларускай,
: Хай тваю прыгажосьць нясе людзям дняпроўская плынь.

## Палажэньне пра гімн гораду Магілёва
: 1. Гімн гораду Магілёва (далей — гімн) уяўляе сабою музычна-паэтычны твор, які выконваецца ў выпадках, прадугледжаных сапраўдным Палажэньнем, і зьяўляецца сымбалем гораду.
: Глыбокая пашана да гімну — патрыятычны абавязак кожнага жыхара гораду.

: 2. Гімн выконваецца:
: 2.1 пры адкрыцьці і закрыцьці сэсіяў Магілёўскага гарадзкога Савету дэпутатаў, сходаў і паседжаньняў Магілёўскага гарадзкога выканаўчага камітэту, прысьвечаных дзяржаўным сьвятам Рэспублікі Беларусь;
: 2.2. штодня перад пачаткам і заканчэньнем перадачаў гарадзкіх тэлевізійных станцыяў і радыёстанцыяў;
: 2.3. пры адкрыцьці помнікаў, манумэнтаў, абэліскаў і іншых збудаваньняў у адзначэньне найважнейшых гістарычных і грамадзка-палітычных падзеяў, злучаных з сапраўдным і мінулым гораду Магілёва;
: 2.4. пры ўручэньні гораду, раёнам, прадпрыемствам, арганізацыям, установам гораду дзяржаўных узнагародаў Рэспублікі Беларусь, замежных дзяржаваў;
: 2.5. пры ўзьняцьці сьцяга гораду Магілёва падчас цырымоніяў і іншых урачыстых мерапрыемстваў, якія праводзяцца гарадзкімі дзяржаўнымі і грамадзкімі органамі і арганізацыямі;
: 2.6. пры сустрэчах і праводзінах наведвальнікаў гораду Магілёва з афіцыйным візытам галоў заканадаўчай і выканаўчай уладаў сталіцаў замежных краінаў, гарадоў-сяброў — пасьля выкананьня гімну гораду адпаведнай замежнай дзяржавы.

: 3. Гімн можа выконвацца ў іншых выпадках паводле рашэньня прадстаўнічай і выканаўчай уладаў гораду, гарадзкіх і раённых дзяржаўных і грамадзкіх органаў, кіраўнікоў арганізацыяў з выкананьнем патрабаваньняў сапраўднага Палажэньня.

: 4. Пры выкананьні нароўні зь Дзяржаўным гімнам Рэспублікі Беларусь гімн гораду Магілёва выконваецца пасьля яго.

: 5. Гімн можа выконвацца ў аркестравым, харавым, аркевстрава-харавым або іншых вакальных, інструмэнтальных ці вакальна-інструмэнтальных варыянтах. Пры гэтым могуць выкарыстоўвацца аўдыёзапіс і відэазапіс, а таксама сродкі тэлетрансляцыі і радыётрансляцыі.
: Пры вакальным і вакальна-інструментальным выкананьні гімн выконваецца цалкам, а пры яго інструмэнтальным выкананьні (у тым ліку з выкарыстаньнем аўдыёфанаграмаў і відэафанаграмаў) дапушчаецца частковае выкананьне — прайграваецца запеў і прыпеў адзін раз.

: 6. Гімн мусіць выконвацца ў дакладнай адпаведнасьці з зацьверджанымі тэкстам і музыкай.

: 7. Пры афіцыйным выкананьні гімну прысутныя слухаюць яго стоячы:
: вайскоўцы і іншыя асобы, для якіх прадугледжана нашэньне формавай адзежы ў адпаведнасьці са статутамі іх службаў, — не здымаючы формавага галаўнога ўбору прыкладваюць да яго сваю правую руку ў сымбалічным рытуале «Гонар!»;
: грамадзяне ў грамадзянскай адзежы — па форме вайсковай пабудовы па камандзе «Рахмана!» (мужчыны — без галаўных убораў).

: 8. Правілы выкананьня гімну ў вайсковых частках, органах унутраных справаў, навучальных установах, пры правядзеньні гарадзкіх сьвятаў, фэстаў, конкурсаў, спартовых спаборніцтваў, а таксама пры правядзеньні мерапрыемстваў на тэрыторыі замежных дзяржаваў усталёўваюцца зыходзячы з патрабаваньняў сапраўднага Палажэньня.

: 9. Назіраньне за дакладным выкананьнем сапраўднага Палажэньня ўскладаецца на кіраўнікоў гарадзкіх і раённых дзяржаўных і грамадзкіх органаў і арганізацыяў.

## Вонкавыя спасылкі
* Пашпарт Магілева, спампаваць гімн (.mp3, 8.25 Mb)
* Зацверджаны афіцыйны гімн Магілёва 

Катэгорыя:Магілёў